 **Obec Bukovina, Bukovina č. 56, 032 23**

*––––––––––––––––––––––––––––––––––––––––––––––––––––––––––––––––––––––––----–––*

**PODÁVANIE ŽIADOSTÍ O VOĽBU POŠTOU**

***Voľba poštou voličom, ktorí majú trvalý pobyt na území Slovenskej republiky***

Volič, ktorý má trvalý pobyt na území Slovenskej republiky a v čase volieb sa zdržiava mimo jej územia, môže požiadať o voľbu poštou, a to:

* **V listinnej forme** tak, aby žiadosť o voľbu poštou bola doručená na adresu obce (obecného úradu), v ktorej má volič trvalý pobyt najneskôr 50 dní predo dňom konania referenda **(t.j. najneskôr 02.12.2022).** Na žiadosť doručenú po ustanovenej lehote sa neprihliada,
* **Elektronicky (e-mailom)** tak, aby žiadosť o voľbu poštou bola doručená na elektronickú (e-mailovú) adresu, ktorú obec zverejnilo na svojom webovom sídle najneskôr 50 dní predo dňom konania referenda **(t.j. najneskôr 02.12.2022).** Na žiadosť doručenú po ustanovenej lehote sa neprihliada.

Žiadosť o voľbu poštou musí obsahovať tieto údaje o voličovi:

* Meno a priezvisko
* Rodné číslo
* Adresu trvalého pobytu v Slovenskej republike
* Adresu miesta pobytu v cudzine (ulicu, číslo domu – orientačné číslo, obec, PSČ, štát), na ktorej si volič zásielku prevezme.

Ak žiadateľ spĺňa zákonom ustanovené náležitosti, obec zašle najneskôr 35 dní predo dňom konania referenda voličovi, ktorý požiadal o voľbu poštou, na adresu miesta pobytu v cudzine:

* Obálku opatrenú odtlačkom úradnej pečiatky obce,
* Hlasovací lístok,
* Návratnú obálku (označenú heslom **„VOĽBA POŠTOU – ELECTION BY MAIL“**  a vypísanou adresou obecného úradu ako adresáta a adresu voliča ako odosielateľa),
* Poučenie o spôsobe hlasovania

**Hlasovanie**

*Vyznačenie voľby ......*

Volič na hlasovacom lístku zakrúžkuje odpoveď „áno“ alebo „nie“. Potom hlasovací lístok vloží volič do obálky na hlasovanie. Ak nie je hlasovací lístok upravený ustanoveným spôsobom (zakrúžkovaním iba jednej z odpovedí) je neplatný.

*Odoslať návratnú obálku ....*

Zalepenú obálku volič vloží do návratnej obálky označenej heslom **„VOĽBA POŠTOU – ELECTION BY MAIL“**, musí byť na nej uvedená adresa sídla obecného úradu obce ako adresáta a adresa voliča ako odosielateľa.

Návratnú obálku volič odošle poštou. Výdavky spojené so zaslaním návratnej obálky poštou hradí odosielateľ.

Do výsledku hlasovania sa započítavajú hlasy na hlasovacích lístkoch, ktoré boli doručené obci trvalého pobytu voliča najneskôr v posledný pracovný deň predo dňom konania referenda **(t.j. najneskôr 20.01.2023).**

Obyvatelia s trvalým pobytom v obci Bukovina môžu svoje žiadosti zasielať v listinnej forme na adresu **Obec Bukovina, Bukovina č. 56, 032 23 Liptovská Sielnica,**  alebo v elektronickej forme na adresu **bukovina0@gmail.com****.**

V Bukovine dňa 21.11.2022

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Telefón: 044/5597221 E-mail: Internet: IČO: 00315141

 bukovina0@gmail.com www.obec-bukovina.sk